
D. FREDERIC DAME 
ȘI 


ISTORIA ROMÂNIEI CONTEMPORANE 


Un profesor de origine francesă, 
-care a petrecut mult timp în Ro- 
mânia, n'a uitat tradiționala ospita- 
litate pe care o acordăm străinilor 
fiind-că sunt străini și Francesilor 
fiind-că au încă şi rarul merit de a 
fi Francesi. In ţară, d. Frederic 
Dame a scris opere literare, a făcut 
traduceri, a redactat ziare ilustrate, 
a compilat dicţionare, — daruri în- 
semnate, pe cari le făcea puţin înnain- 
tatei noastre civilisaţii. După ce a 
părăsit România însă, d-sa şi-a plă- 
tit cu prisos datoria de recunoșş- 
“tință, pe care era convins că o are 
încă. Din Paris, ni trimete o „Is- 
torie a României contemporane“, 
-scrisă în limba sa natală. 





Se pare însă că între multele: 
noastre lipsuri e și aceea că nu în- 
țelegem oare-cari subtilități de sen- 
timent, oare-cari delicateţe morale. 
O asemenea carte de d. Dame, vor fi 
zis mulți dintre acei cari sau gră- 
bit s'o cumpere,-—iată în fine, poves- 
tită cu căldură şi simpatie publi- 
cului străin, care ne judecă așa de 
incomplect şi de reu, istoria dure- 
roaselor noastre silinți, luptelor noas- 
tre, une-ori eroice, căci eroismul se 
poate desfășura pe o scenă mică, pre- 
cum se poate desfăşura pe o scenă 
mare—pentru independenţă şi cultură. 
Căci şi noi avem dreptul să ni trăim 
viaţa noastră naţională, cel mai 
sfint şi mai întemeiat din drepturile: 
unui popor! De sigur, vor fi judecat, 
acei cititori grăbiţi ai „Istoriei Româ- 
niei contemporane“, de sigur d, Fré- 
derie Dame, pe care l-am avut atîta 
timp în mijlocul nostru și pentru care 
am. fost poate mai buni de cât pentru 
unul dintre noi (aşa e obiceiul aici), 
va fi găsit cuvinte mișcate sau măcar 
av.recieri drepte pentru munca popo- 
rului acestuia, unul din cele mai 
puțin fericite din câte au trăit pe 
pămînt, în întreaga amintire a Oa- 
menilor. Febril vor fi răsfoit — e o 


carte care vrea să ni facă o repu- 
tație în lume, nouă celor de astăzi— 
prin numeroasele pagini tipărite ele- 
gant. Ce zice de viața noastră de 
ofense supt protectoratul rusesc, ce 
zice de lupta noastră desperată pen- 
tru a scăpa de cea mai apăsătoare 
și mai injurioasă din protecțiile po- 
litice ale celui mai tare, de silința 
moastră supremă de a răspinge stri- 
vitoarea stîncă și de a respira aie- 
rul curat al neatîrnării, ce zice de 
sfintele vremuri când, pe la juměta- 
tea veacului ce s'a terminat, tot nea- 
mul era adunat împreună pentru a 
aprinde și a păzi tocul civilisaţiei na- 
tionale, ce zice de ultimele timpuri, 
«de cei ce fac binele și de cei ce fac 
r&ul, de ultimele noastre biruințe și 
de ultima sfăşiere a pămîntului acestei 
teri mutilate, ale cărei hotare sunt 
rane, rane de ieri şi rane de secole, 
care sîngeră și dor? Ce zice de mar- 
tirologiul nostru un oaspete de altă 
dată, un oaspete a şi ranet 
d. Frédéric Dame? 

Ce să zică? Nu ne înţelege nici 
-© dată, ne condamnă adesea și une- 
ori chiar ne insultă. 

Dar de consideraţiile sentimentale 
mu voiu mai ținea seamă de acum 

înainte. Articolele ce vor urma, vor: 
fi o protestare, dar numai o protes-- 
tare în numele adevărului. 

O carte bine cugetată e o carte- 
bine împărțită. O împărţire artificială, 
o împărţire de cuvinte, nu de lucruri,- 
arată că autorul n'a văzut liniile prin- 
cipale ale subiectului, care ele sin- 
gure trebuie să determine divisiunile 
unei opere. 

D. Dame fixează întâiu o perioadă 
a protectoratului. 

La protectorat ca și la acei cari! 
l-au stabilit și apărat ţine d-sa cu 
o admirabilă stăruință. Dar aceasta, 
nu e o rațiune pentru a mărgini pe-- 
rioda protectoratului rus între anii 
1822 şi 1853. Cum ştie şi d. Dam6, 
de sigur, protectoratul şi-a luat în-- 
ceputul în secolul al XVIII-lea. De 
la 1822 încoace avem altceva — şi: 
d-sa n'a văzut sau n'a vrut să vadă 
aceasta, — avem lupta contra protecto- 
ratului ; avem deșteptarea conștiinții: 
naționale, avem formarea marilor 
noastre ideale, avem înjehebarea cul-- 
turii noastre proprii, care a produs— 
bine-cuvîntați fie acei cari au înte-- 





meiat-o ! — toate aceste lucruri. Nu 
presenţa  obrăzniciei muscăleşti în 
uniformă de consul la Iaşi şi Bucu- 
reşti caracterisează epoca, ci repul- 
sia pe care o inspira, — de la o vreme 
tuturora — acest simbol al umilinții, 
acest premerg&tor al cuceririi. 

Pentru ca să deosebească această 
notă esențială a timpului şi ca să-i 
deie rolul cuvenit în orînduirea Și 
expunerea materiei, ar fi trebuit însă 
ca d. Dam6 să aibă sau alt-fel de 
pătrundere sau altă calitate de su- 
flet. Voiţi să ştiţi, dumneavoastră 
cari n'aţi cetit această carte şi cari 
sunteți înștiințați să n'o cetiți decât 
doar pentru a satisface o curiositate 
morală,—voiţi să ştiţi cum apare din 
„Istoria“ d-lui Dame lupta pentru 
libertate și lumină a unor generații, 
cărora li datorim cea mai adîncă 
recunoștință ? 

Pentru d-sa nici n'a fost luptă, 
pentru d-sa nici n'au fost ideale, 
pentru d-sa nici n'a fost viaţă: eram 
la începutul secolului un fel de 
Piei Roşii europene, căzuţi într'o 
inconsciență mai rea de cît imorali- 
tatea, eram un popor putred, un po- 
por ignorant, o pată pentru civili- 
saţia europeană. Ruşii şi-au tăcut 





milă de ticăloşia noastră și, popor 
bun cum au fost tot-lVa-una, ni-au 
întins mîna lor supţire de oameni 
luminați şi ni-au dus spre o mai 
bună stare politică, economică şi 
culturală. Dacă n'am mai desonorat 
omenirea celor cinci continente, a- 
ceasta se datorește numai Rusilor 
și, pe alăturea, Francesilor. Din po- 
mana străină am ajuns şi noi ceva. 
Dar, pe cît eram de sălbateci la 
început, pe atita ne-am arătat de 
nerecunoscetori pe urmă. Ni-am per- 
mis-—ce pretenţii obrasnice !—să gă- 
sim ironică, otfensătoare, prietenia 
călăului, care ne îmbrăca în haine 
curate şi ne săruta pe frunte pen- 
tru a ne duce la spinzurătoare. Viaţa 
care era în noi sa revoltat la gîn- 
dul morţii apropiate şi n'am păstrat 
în protestările noastre decența cu- 
venită față de un asasin cu senti- 
mente atit de părinţeşti. Cine ar pu- 
tea să ierte spectacolul unei ingra- 
titudini atît de flagrante? De sigur 
că nu d. Damé, ale cărui sentimente 
apusene trebuie să fie de o rafinare 
la care în zădar ar pretinde un bar- 
bar locuitor al Dunărei de jos. 
Zice d. Dame lucruri ca acestea, 
va întreba un cetitor mai sceptic ?... 


Cum nu, le zice. Şi cu această in- 
trăm în oare-care amănunte, atitea 
cîte trebuie pentru a da o ideie com- 
plectă despre spiritul în care e scrisă 
partea întâiu din „Istoria României 
contemporane“. 

Innainte de apariţia  Rușilor ca 
factor determinant în Europa orien- 
tală și chiar simţitor după aceia — cu 
greu se ciopleşte barbarul! — a- 
veam Domni, cari, după ce fusese a- 
leşi pe „șepte ani“ (în secolul al 
XVII-lea!) dintre pămînteni, erau 
numiți dintre Grecii de la Constan- 
tinopol. Ei erau nişte „Greci răpă- 
veţi“, hoţi patentaţi,—pe cari, adaug 
eu, îi putea suporta numai un popor 
așa de abrutisat cum eram noi, a- 
decă un popor aşa de primitor pen- 
tru străinii răi cum... eram. După 
ei, boierii mari, pîrîtori, imvidioşi, de 
rasă amestecată, dar perfect omo- 
geni ca moralitate şi cultură. In al 
treilea rind, boierii mici: „inculți, 
ajunşi la funcţii pe căi lăturalnice, 
tîrîtori, servili cu cei tari, aspri cu 
cei slabi, pe care-i furau fără ruşine“. 
Apoi ţeranul şerb, „véritable bâte de 
somme“, refugiat în fundul pămîntu- 
lui, care nu e mai negru decît colorile 
în care ni-l descrie pe țeran d. Dame. 

Clerul superior? Grec. Clerul infe- 
rior? Ignorant. Negustorii și meş- 
teşugarii ? Mai mult străini, — plea- 
va iumii. Oastea ? Mai rea ca hoţii, 
pe cari — singura ei misiune — tre- 
buia să-i... concureze. Și totuşi, a- 
dauge d. Dame, „ce ţară superbă, 
bogată“. Cred şi eu! 

Ei bine, dacă, tără a le cita în 
bibliografiile sale, în care cîteva 
cărți românești, cu titlul necomplect 
sau schilodit, preced masivele bata- 
hoane de izvoare tranțuzeşti ale 1s- 
toriei noastre, — dacă, zic, d. Dame 
ar fi consimțit a deschide oare-care 
publicaţii, nu toate recente, relative 
la istoria Românilor, ar fi văzut că 
se înșeală. Din acele publicaţii, pe 
care mi-am permis a le da cercetă- 
torilor trecutului nostru, ar fi con- 
statat — de sigur cu bucurie — că 
noi nam fost nici o dată un po- 
por miserabil. Patriarcalitatea nu e 
barbarie, şi patriarealii noştrii stră- 
buni, pretăcuţi de d. Dame în fiare, 
de o parte, în brute de alta, erau, 
în cea mai mare parte a lor, niște 
oameni cumpătaţi, muncitori, reli- 
gioşi, cari au ştiut să ni păstreze 
limba, legea şi neamul, lucruri la 

care mulți dintre contemporanii noş- 
tri nu mai țin. 

Dar ce vrea să ştie d. Dame de 
acestea! D-sa, desprețuind protes- 
tările sporadice ale acelor ce se co- 
boară din fiarele sau brutele de la 
1800, salută, cu o legitimă pietate, 
răsăritul soarelui. rusesc. Ce bine- 
faceri, scumpii mei cetitori, ce fo- 
loase pentru noi din razele acestui 
astru politic! Judecați numai: „Pro- 
tectoratul rus se suprapune suvera- 
nității turceşti. In locul Paşei (ce 
Paşă, d-le Dame! N'am avut Paşi 
în capitalele noastre. Un popor în- 
treg se mîndreşte cu aceasta !), Con- 
sulul ; și Rușii sunt poate mai preten- 
țioşi de cît Turcii. Ei nu vor ad- 
mite ca aceștia neorînduiala în per- 
manenţă şi vor veghia să nu fie a- 
gitație de cît cînd vor avea ei ne- 
voie. Vor înăduși, pe cît vor putea, 
avîntul ideilor liberale, dar această 
înnădușire chiar va întări aceste i- 
dei şi va întări caracterele. In ser- 
vitute se tăuresc sufletele cetățeni- 
lor; regimului Regulamentului or- 
ganic i se datorește viguroasa gene- 
rație, care a creat România mo- 
dernă“ íp. 9—10). 

Vezi, aşa. D. Damé trebuie să re- 

cunoască opresiunea, dar găseşte i- 
mediat cum s'o scuseze. Dar erau 
nişte oameni providențiali Ruşii! 
Dacă n'ar fi înnăduşit ideile liberale, 
— ele nu s'ar fi desvoltat. Dacă n'ar 
fi încercat să facă sclavi din Româ- 
nii de pe vremea Protectoratului, — 
fiii acestora n'ar fi devenit eroi ai 
luptei pentru libertate. Pretăcînd lu- 
crul în maximă generală, pentru a 
face bine unui popor trebuie să-i 
faci ru, și poporul trebuie să-ţi fie 
recunoscător că i-ai făcut rěu, fiind- 
că ast-fel i-ai tăcut bine! O subtili- 
tăți ale inteligențelor occidentale,— 
cum luminaţi misterele istoriei unj- 
versale ! 

Dar suntem numai la început. In 
chiar întâia parte a „Istoriei Româ- 
niei contemporane“ nireservă surprin- 
deri din cele mai plăcute resolvirea 
unor întrebări ca: luarea Basara- 
biei de Ruşi în 1812, ocupaţia prin- 
cipatelor de aceiaşi în 1828-9, carac- 
terul politic al lui Bibescu, ofertele 
de exploatare minieră ale lui Tran- 
dafilov, învățămîntul superior în limba 
trancesă, revoluția de la 1848 şi ac- 
țiunea emigraților. 

Să urmăm deci cu răbdare extra- 
ordinarele exerciții de logică filo- 

română ale d-lui Frédéric Dame, au- 
tor filo-român. 


TI 


I) Se ştie că de două ori bunii 
noştri vecini, liberatorii Orientului 
creştin, ni-au luat Basarabia: întăia 
oară, în 1812, pentru că nu li făcusem 
nici-un rěu,iar a doua oară, dăunăzi, 
în 1878, pentru că li făcuszm um 
mare bine. Data aceasta e adevărat 
că au luat mai puţin, dar acest puţin 
era tot cît ni fusese dat înnapoi de- 
Europa după războiul Crimeii. 

Ei bine! pentru d. Dame chiar în 
1812 Ruşii reluau Basarabia: „Tra- 
tatul din București restituia Basara- 
bia Rusiei“ (p. 3), și am mai cetit; 
lucrul și aiurea în această surprindă-- 
toare carte, la p. 12: «reluarea Ba- 
sarabiei». A fost a lor, a Ruşilor, 
Basarabia, și noi, hainii ce suntem, 
li-am luat-o cînd-va, întrun timp pe 
care numai luminata imparțialitate, 
erudita recunoștință a d-lui Dame 
l-ar putea fixa. Să mai spun după 
aceasta că d-sa nu se indienează de: 
loc de această hrăpire ? D. Dame se 
indigmează, nu cînd ni se iea ceva, 
dar cînd avem obrăznicia de a pro- 

testa contra schilodirii sau abuzuri- 
lor de putere! 

Avem însă un noroc. In 1775 ni 
s'a luat Bucovina de un alt guvern 
creştin, plin de cele mai bune intenţii 
față de „barbarii“ din Orient, de gu- 
vernul Austriei. Să fi știut d. Dam6 
de acest lucru, de luarea Bucovinei, 
ce mai morală ni-ar fi făcut! Din 
fericire, d-sa e așa de ocupat cu ur- 
mărirea progreselor Rusiei in Orient 
în cît acest insignificant eveniment 
îi scapă din vedere cu desăvîrşire, 
E bine şi-aşa. Dar, de sigur, ar fi 
fost și mai bine dacă, urmărind alte 
lucruri, distinsul lexicograf în exiliu, 
ar fi uitat că există chiar o Românie, 
și nu i-ar mai fi scris istoria contem- 
porană. 

II) Venim acum la chestia ocupa- 
tiei din 1828-9. Ce fericire pentru 
Moldo-Valachi, zice d. Frederic Da- 
mé, iubitorul până la sacrificii al a- 
cestei națiuni orientale ! Turcii — ce 
turcofob e d. Dame, românofilul !— 
nu mai puteau acuma „să ucidă, să 
ture, să prade, să ardă, supt pre- 
textul de a restabili ordinea“. Se mîn- 
tuise acum cu samavolniciile (cu- 
vîntul, observăm, e rusesc). Din po- 
trivă, „principatele respirară puţin 

la adăpostul ocupaţiei armatelor ru- 
seşti, care nu părăsiră ţara de cât 
în 1832.“ E clar: pentru d. Dame, 
Rușii ni-au mai făcut o pomană. Ui- 
tînd, ca un popor „pravoslavnic“ şi 
„de Christos iubitor“, perfidia cu care 
li luasem Basarabia — abia o putuse 
lua... înnapoi bieţii oameni!, — 
ascultând de sfaturile de iertare ale 
religiei pentru care se jertiesc pe- 
riodie Pahonţii Țarului, au consim- 
tit să asculte de implorările noastre, 
şi Cazacul mîntuitor a venit cu cru- 
cea într'o mînă şi cu gîrbaciul în 
alta ; fireşte, crucea pentru noi şi gîr- 
baciul pentru Turci... 

Acuma, iată cum a fost. Din cărți 
publicate cu foarte multă vreme în- 
nainte de anul 1900, când d. Dame 
iscăleşte prefața d-sale, din cărți mai 
nouă, cuprindînd rapoarte diploma- 
tice, de care d-sa habar n'are, re- 
sultă că o perioda de linişte bine- 
făcetoare a fost tocmai aceia care a 
precedat năvălirea rusească din 1828 
și pe care această năvălire a tulbu- 
rat-o. Nu, cum crede d. Damé, din 
causa iritației Turcilor contra Gre- 
cilor revoltați, ci pentru că în Mol- 
dova, prin desvoltarea conștiinții și 
culturei române, se formase un par. 


16 





tid egalitar şi patriot, de aceia am 
căpătat în 1822 Domni de ţară. A- 
ceştia au guvernat bine, cît i-au a- 
jutat mintea şi situaţia lor slabă, 
nesigură. Şi dacă acești Domni au 
putut realisa mult bine și grăbi prin 
sprijinul lor desvoltarea noastră po- 
litică și cvlturală, aceasta se dato- 
reşte şi faptului că până la 1826 
Rusia nu și-a trimes consuli la noi. 
Jignită de închipuite călcări de tra- 
tate, „protectorița“ se ţinea la o 
parte, în cea mai bine-cuvintată din 
neactivități şi din neintervenții. 
Dar pe urmă împăcarea se făcu, 
și Ruşii putură să se gândească ia- 
răşi la binele nostru. In 1828, tru- 
pele împărăteşti — diplomaţia mos- 
covită găsise iarăşi că mielul tur- 
cesc a tulburat apa, — pătrund în 
principate. Şi aici au făcut, ca să 
fie lăudate de d. Dame, istorie im- 
parțial și bine informat, cam cele ce 
urmează: Au ruinat ţara cu rechi- 
sițiile cele mai neomenoase, au pre- 
făcut şcolile în spitale,au dat cu pi- 
cioarele în slicurile boierilor, cari ve- 
neau să li se închine, au pus la 
jug ţeranii, după ce vitele au perit 
de toame sau au fost exportate în 
Rusia de hoţii cari îngrijiau de ar- 

mată, au adus foametea şi ciuma. 
Aceste ticăloșii asiatice le-a vezut 
o lume întreagă și le-a spus. Să-mi 
arăte d. Dame un singur isvor care 
să zică alt-fel! 

Să nu fi ştiind d-sa cum a fost 
adeverul ? Nu se poate, a știut. Ci- 
tează doar pe d. Xenopol, şi pe p. 
81 din vol. VI al „Istoriei“ acestuia 
ar fi găsit o apreciare, care nu e 
exagerată, despre purtarea incalifi- 
cabilă a misionarilor ţarului libera- 
tor. Şi, dacă a ştiut, de ce a spus 
alt-fel ? 

Și în Occident ar putea să ni 
spuie d. Frédéric Dame, vechiu filo- 
romîn, cum se numește această pro- 
cedare ? 

La noi, între „barbari“, se chiamă 
foarte urit. 

IMI) Ruşii au plecat toarte târziu. 
Ni-au dat întâiu regulamentul orga- 
nic, care are, incontestabil, părți 
foarte bune, dar căruia nu-i dato- 
rim cea dintâiu administrație orga- 
nisată, nici începuturile vieței noas- 
tre publice. Au lăsat un Domn la 
laşi şi altul la Bucureşti, — şi ne- 
mulțumiri care formară o oposiţie. 

Ce voiă această oposiție? Am 
spus'o, după rapoarte consulare.... 

francese mai ales, aiurea (vol. X din 
Hurmuzaki, Prefaţa). Voiă cam ce 
avem și voim noi acuma: indepen- 
dența, Unirea, principele străin, ba 
chiar Unitatea naţională. Erau unii 
printre aceşti bătrîni simpli, cari vor- 
beau cu lacrimi de aceste supreme 
ideale, şi nimeni din cei cari i-au 
auzit vorbind n’a remas nemișcat 
de cuvintele lor călduroase şi pa- 
triotice. 

lar când lupta zădarnică-i sdrobi, 
când sfîrşitul carierei unora alunecă 
până la ambiție și la intriga banală, 
tineri, cari nu-şi dădeau bine seamă 
de mijloacele prin cari puteau în- 
vinge, dar cari uitau cu desăvirşire 
alte interese de cât ale țerii şi nea- 
mului lor, ridicară steagul. 

Se luptară două-zeci de ani pen- 
tru dînsul, întăiu ca tineri neexpe- 
rienți și pasionaţi, apoi ca oameni 
de Stat cumpăniți şi înţelepţi, — 
şi învinseră. Steagul lor de luptă e 
acel care flutură de-asupra edificiului 
României de astăzi. 

Acum să luăm pe d. Dame și se 
vedem ce crede şi d-sa, ca unul ce 
este filo-romîn. 

Zice d. Dame că pentru a judeca 
starea de- lucruri. dintre 1822 şi 

1848, trebue să se lepede cetitorul 
său de ori-ce ilusie în privința civi- 
lisaţiei părinţilor şi bunilor noştri. 
„Nimic din ceia ce constituie civili- 
safia nu exista în principate; ideile 
de patrie; de dreptate, de drept şi 
de libertate erau necunoscute, locui- 
torul nu era sigur nici de averea, 
nici de viaţa sa, boerii mici şi mari 
nu se gîndiau decît să se îmbogă- 
țească“. In sfirşit, cum zice d-sa, 
un popor anarchic şi cu, „mentalita- 
tea inferioară“, 

Deci, dacă este o oposiție, e o o- 
posiție de intriganţi, ce umblă după 
tron sau după câștig. Pe Ruși ea 
nu-i iubeşte fiind-că nu-și poate face 
jocul cu  dînşii, oamenii de ordine 
şi de civilisație. Dacă Eliade pro- 
testă, aceasta o face pentru că-l a- 
țiță intrigantul de Cimpineanu ca 
să răspîndească la Sf. Sava „idei pe 
care le ştia că trebuie să fie ne- 
plăcute la Petersburg“. 

Imtradevăr, mă uimesc şi eu de 
perfidia şi lipsa de inteligență po- 
ltică a intrigantului Cimpineanu. El 
știa că Ruşii se supără dacă Romi- 
nii pretind să trăiască şi totuși 
continua să-i îndemne a-și căuta de 
viață. Și conrupea şi pe "Eliade Ră- 

dulescu, îl făcea, cum zice d. Dame, 
să devieze ideile mari ale lui Lazăr 
către politica imediată. Ideile aces- 
tea mari trebuiau doar să fie puse 
în aplicare după anexarea de către 
Ruşi! Nu vedea el, continuă bunul 
sfătuitor, că va aduce ast-lel pe „gu- 
vernul rus să arunce asupra presei 
şi școlii, asupra tuturor tentativelor 
de cultură naţională răspunderea a- 
gitației ce se încerca a se face în 
tinerimea Capitalei?“ Mai încape 
vorbă? Singura mîngîiere pentru 
noi e că, dacă am avut oameni po- 
litici cum a fost Cimpineanu şi das- 
căli ca Eliade, cel puţin — dreaptă 
pedeapsă — istoria acestor Valachi 
impertinenți a fost scrisă de o per- 
soană cum e d. Frédéric Dame. 

D. Dame e aşa de sigur că are 
dreptate în cît nu stă pe gînduri să 
se coboare în amănunte. Și noi după 
dînsul. 

Intăiu previn publicul că d. Dame 
are o slăbiciune vădită pentru pro- 
tectoratul rus în Muntenia. Aici se 
crede chemat a-l apăra, în persoana 
consulilor şi domnilor săi. 

Pe Mihai Sturdza îl expediază ră- 
pede, cu lista lucrărilor. şi reforme- 
lor făcute de dînsul, listă împrumu- 

tată de la d. Xenopol. Consimte 
chiar a-l recunoaşte de instrument 
al Rusiei. In Muntenia însă, a! în 
Muntenia e alt-ceva. De ce și cum? 
Știu eu! 

IV) Să luăm, de exemplu, articolul 
adițional. Se știe că Ruşii pretin- 
deau să distrugă autonomia, de care 
ne bucurasem totdeauna, printr'un 
nou articol introdus pe furiș în re- 
gulamentul organic. A fost o luptă 
memorabilă; articolul a tost impus, 
dar partida națională n'a cedat. 

D. Dame e scandalisat de.... re- 
sistența Adunării muntene. Ruşii,iîși a- 
sigură d-sa cetitorii, aveau toată drep- 
tatea. Vězuse ei ce miserabili intri- 
ganţi erau boierii și aveau chema- 
vea de a împiedeca „manopere care 
ar fi putut pune iarăşi în discuție 
existența chiar a principatelor“... D. 
Dame nu se coboară până la enu- 
merarea manoperelor de care crau 
capabili acei oameni „cu mentalita- 
tea inferioară“. Dar se gândeşte, de 
sigur, la manopera consolidării po- 
litice, la manopera organisării mili- 
tare, la manopera reformelor soci- 
ale și la manoperā culturii naţio- 
nale. In Apus, sii om cu caracterul 

drept nu poate de cit condamna a- 
semenea manopere * 

V) Şi afacerea Trandafilov? lată 
cea fost: un cuiu al lui Pepelea ru- 
sese. O companie rusă cere exploa- 
tarea minelor, și apoi jurisdicția a- 
supra minerilor, şi apoi supraveghia- 
rea asupra Tiganilor aurari, şi a- 
poi arendarea averilor clerului. 

Un întreg sistem economic, care 
trebuia să ni deie prosperitatea şi 
civilisaţia. 

Romînii din Adunarea munteană 
au judecat alt-tel. Aveam consulul rus, 
aveam ofițeri instructori ruşi: ni 
mai trebuia şi o populaţie de lucră- 
tori ruşi | Și au stricat socoteala, 
puindu-se în conflict cu Domnul. 

Să zicem că n'aveau dreptate, că 
această companie avea cele mai bune 
intenţii. Dar era o companie rusea- 
scă, şi noi eram convinși, cu o drep- 





*) D. Dame are însă un argument. De 
ce oamenii de la 1848 au consimțit să in- 
trebe pe Turci în privința Constituţiei ce 
decretase? Fiind-că era, nu o măsură le- 
gislativă, ci o Constituție. Piind-că Turcii 
aveau alte sentimente de cit Rușii, erau 
murinzii cari lăsau să trăiască, ȘI nu vi- 
guroşii asasini de naționalități. Fiind-că, 
în acele împrejurări, cu ori-ce pret Turcia 
trebuia câștigată. 

tate pe care până şi d. Dame o recu- 
nvaşte, că Rușii voesce moartea noas- 
tă. Intreb acum cine ar primi o 
invitație la dejun de la dușmanul 
său de- moarte, chiar când, să zicem, 
acesta n'ar avea de cât intenţii os- 
pitaliere ? Sau ce guvern român ar 
primi oferta, sinceră, a d-lui Dame 
de a ni recomanda străinătăței prin 
vre-o operă istorică ? 

Pentru d-sa— cititorul a înțeles— 
afacerea 'Prandafiloy era o bună a- 
tacere, și Valachii cari au înlăturat'o 
au dovedit încă odată că au o „men- 
tahitate inferioară“. 

VO Bibescu a tăcut un liceu fran- 
ces. Profesori erau să vie de la Paris, 
inspectori tot de acolo, la întorsul 
din Constantinopol, unde asemenea 
şcoli funcționau pentru... Levantini. 

Deci cultura românească,tăria noas- 
tră de atunci, prepgătitoarea viito- 
rului, era să fie servită prin înteme- 
iarea liceului frances. O mare gre- 
şală şi o mare ofensă. 

Ei bine! d. Dame e entusiast. Un 
liceu frances, —asta ni trebuia ! Dacă 
Sar fi dus în Occident, tinerii Ro- 
mâni s'ar fi infectat de idei liberale, 
şi ce ar fizis Ruşii ! Neputînd merge 
în Apus, era o necesitate înteme- 

iarea unei școli francese în Bucu- 
rești. Doar nu erau să înveţe româ- 
nește ! D. Dame pare a găsi preten- 
ţia obraznică, — și suntem deacord. 

Și caută să se justifice, să exe- 
cute pe deplin „un sistem de critică 
ce nu se poate admite“ (p. 46). A- 
veau Românii cărți de şcoală? A- 
veau Românii profesori ? Nu. 

Ba profesori aveau. Erau cei ce a- 
pucase a învăța în străinătate, erau 
elevii lui Lazăr, erau autodidacţi sti- 
mabili, erau oameni de carte în Ar- 
deal. Cărți? Dar cum trebue să fie 
judecata cuiva ca să găsească mai 
uşor lucru a întemeia într'o ţară,în Pe- 
ra, în Bucureşti sau în Atananarivo, o 
şcoală superioară în limbă străină 
de cît a pune să se lucreze sau 
chiar să se traducă cîte-va manuale! 

Şi descoperitorul „mentalităţii infe- 
rioare“ a neamului românesc pre- 
tinde că are complici în ideile sale. 
Vorbește de întemeiarea în Bucureştii 
de astăzi a „liceului frances“ şi de 
acel regretabil articol pe care un 
d. ministru al instrucției l-a intro- 
dus în timpurile din urmă în legea 
învăţămîntului superior : acel care 
permite civilisarea , națională prin 
profesori străini aduși cu contract, 





Am văzut în acest articol o recu- 
noaştere a neputinţii noastre de a 
ne cultiva singuri, o abdicare de 
mândrie națională. D. Dame vede 
același lucru, vede un omagiu adus 
memoriei liceului frances al lui Bi- 
bescu, un act de pocăință față de 
cultura străină, un mea culpa, cu" 
atât mai prețios pentru d-su cu cât 
e tăcut după cinci-zeci de ani de 
învăţămînt superior în românește. 
Și se bucură d. Dame şi-şi freacă 
mânile! Pare a ne zice: După ati- 
ţia ani de pretenţii necuviincioase 
vați întors la 1840, vați întors la 
cultura străină în forme străine... 
Evident că „mentalitatea“ voastră 
nu poate fi superioară deci „menta- 
lității“ acelora pentru cari Bibescu 
credea necesare acele licee francese. 

VII) Sunt oameni competenţi, cari 
văd în Bibescu un instrument ru- 
sesc. Mărturisesc că n'am împărtă- 
şit nici-odată această părere. Din 
măsurile ce a luat, din actele pu- 
blicate de pietatea fiului său, am 
căpătat convingerea că Bibescu era 
un om foarte bine intenționat, un 
sincer patriot, un lucrător harnic, 
un excelent administrator. 

Dar, iarăşi, nu era alt-ceva de cât 

un „hospodar“ — dacă voiți, tipul 
„hospodarului“, sfios, nehotărit, plin 
de temeri, care nu permite spiritu- 
lui său să cugete asupra idealelor 
pe care inima sa le simte. Ni tre- 
buia atunci un om escepțional, şi el 
mwa fost acela; ni trebuia un om în- 
'drăsneţ, şi el n'a fost acela; ni tre- 
buia un visionar, şi el n’a fost acela. 
El wa servit pe Ruși contra țării sale, 
dar n’a cutezat; să servească teara 
sa în contra Ruşilor. 

D-lui Dame, fireşte, Bibe:cu i se 
recomandă prin defectele sale. Apro- 
barea d-sale e mai rea de cît ori-ce 
desaprobare. Ceice stimează memo- 
ria nobilului Bibescu, trebuie să res- 
pingă aceste laude. 

VIII) In fine, Revoluţia. 

Eu aș fi voit-o  alt-tel, mai cwn- 
pănită, însuflețită de ideale mai bine 
studiate, răzimându-se pe mai multă 
realitate. Aş fi vrut mai multă în- 
țelegere între şefi, mai multă cre- 
dinţă în soldați. Aş fi dorit pentru 
dînsa un mare stirşit tragic, un a- 
pus sîngeros şi eroic, care să fi pro- 
vocat durerea şi admiraţia, iar nu 
zîmbetul ironiei. 

N'a fost aşa, pentru că nu putea 
să fie, în acele împrejurări, cu acei 

oameni. Dar, după atâta umilință, 
revoluția de la 1848 a fost o nece- 
sitate de mîndrie națională. Am stri- 
gat atunci în fața Ruşilor că nu-i 
voim, şi Europa a auzit acel stri- 
găt. Să fi murit, — şi eram datori să-l 
scoatem, 

Cetitorul giceşte ce spune d, Dame. 
Cu cît înțelege mai puţin sufletele 
acelor oameni, cu atît îi condamnă 
mai mult. Şi nu meritau oare pen- 
tru că-i durea văzîndu-și ţara o 
provincie rusească, în forme ipocrite ; 
nu meritau pentru că nau desperat 
de viitorul neamului lor? Asemenea 
noroiu aruncat asupra unor oameni 
e o contribuție involuntară la pie- 
destalul statuii lor 1). 


ITI 


A doua parte din opera d-lui 
Dame se chiamă „Unirea“. Ca li- 


1) Pentru a apăsa și mai mult pe rero- 
luționari, d. Dame pretinde că ei au tur- 
burat ordinea după ce ştiau că Ruşii se 
găsiau în Moldova. Se face a crede că 
aceştia ar fi trecut granița în Mart, cînd 
ei o trecură (Manolachi Drăghici, p. 214) la 
30 Iunie st. v.! 

mite cronologice d-sa fixează anii 
1853 şi 1866. 

Anul de plecare e bun. Cel de la 
stirşit însă, cîtuși de puțin. Nu 
poţi caracterisa o periodă de cît 
printr” un caracter care începe şi se ter- 
mină odată cu dinsa. Făcînd biografia 
unui pevsonagiu nu se poate fixa 
un capitol al tinereţii care ar cu- 
prinde mai mult sau mai puţin de 
cit tinereţa personagiului, a cărui 
biografie se serie. 

Să venim la „Unire“. Unirea ca 
fapt existent durează până acuma. 
Luptele pentru realisarea Unirii — 
şi evident că de acestea nu mai vrea 
să vorbească d. Dame, — acele lupte 
sau terminat cu momentul când 
faptul Unirii a fost îndeplinit. Deci 
una din două, sau perioada Unirii 
ține până astăzi sau perioada Uni- 
rii în sensul special arătat mai sus 
se opreşte la 1859, cu alegerea lui 
Cuza sau, cel mult, pentru cine se 
ține de forme, până la 1862, cînd 
se inaugurează era unui singur gu- 
vern pentru amîndouă Principatele 
unite. Dar până la 1866, cînd înce- 
tează numai domnia lui Alexandru 
Ioan l-iu, nu se poate prelungi pe- 
rioada luptelor pentru  realisarea 

Unităţei naţionale dincoace de Car- 
pați. 

Aceasta priveşte a doua împărţire 
rea din opera d-lui Dame. Să ve- 
dem ce se cuprinde în această îm- 
părțire. Mě grăbesc a o spune: lu- 
cvuri mult mai bune de cît în cea 
dîntâiu. Lumină nu face d. Dame 
în lucrurile pe cari le povestește 
curgător, de-almintrelea, pentru ci- 
titorii săi străini. Nou nu aduce 
nimic, ci prelucrează un material 
cunoscut, pe care, după obiceiul ce 
are, nu-l precisează în josul pagi- 
nelor. 

Insă, în schimb, dacă lipsesc fap- 
tele nouă şi ideile generale, — e o 
popularisare convenabilă, spusă în- 
trun stil mediocru de un spirit me- 
diocru. N'am descoperit, ca în partea 
întâiu, ofense faţă de bunul simț, 
greşeli grave față de adevărul cel 
mai limpede. Aici nu mai sunt a- 
pexări dublate—ca în răpirea Basa- 
rabiei, nici în tratate cunoscute nu 
se introduc clause neexistente, cum 
se făcuse înainte pentru Convenţia 
de la Petersburg! 

Există încă o explicație pentru a- 
ceastă îmbunătățire momentană a 
frumoasei cărți cu coperta roșie, — 


30 





ca obrazul nostru când cetim ce se 
cuprinde într'însa. 

Două lucruri iubeşte autorul cu o 
pasiune care-l poate duce la sofisme, 
la falsificarea adevărului, la nedrep- 
tate şi la... nerecunoştință. lubeşte pe 
Ruşi, ori ce-ar face şi iubește un 
număr oare-care de persoane poli- 
tice române, care trăiesc. Două alte 
lucruri le urăște cu o pasiune care-l 
poate duce la ceia ce am văzut mai 
sus. Urăşte pe Români, când nu se 
poartă bine cv Ruşii și urăște un 
număr oare-care de persoane poli- 
tice române cari nu pot; fi simpatice 
persoanelor iubite de autor. 

De ce are d. Dame aceste senti- 
mente se înțelege pentru întâia ca- 
tegorie, — cu greu, dar se înțelege. 
D. Frédéric Dame crede că un Fran- 
ces patriot trebuie să .servească, şi 
atunci când serie istoria unui popor 
apăsat, ruinat, ofensat şi despoiat 
de Ruși, interesele acestora, cari 
sunt aliații mai mult sau mai puţin 
sinceri ai Republicei franceze. I se 
pare d-sale, un specialist în materie 
de gratitudine,că nu ne lăsăm după cu- 
viință distruși de poporul pentru care 
sora noastră mai mare și învăţătoarea 


noastră Franța are cele mai bune 
sentimente. 

Partea a doua din sentimentele 
de iubire şi ură ale d-lui Dame, — 
nu le înțeleg de loc. Vor recunoaşte 
şi cetitorii: un istoric strein care se 
arată aşa de încălzit de luptele noas- 
tre politice la care nu știu să fi luat 
parte vre-o-dată ! Dar despre aceasta 
vom mai vorbi. 

Am atins aceste sentimente fiind- 
că așa se explică de ce d. Dame 
tratează mai cuviincios perioada pe 
care crede că trebuie să o numească 
„Unirea“. 

Unirea s'a făcut, în adevăr, pe 
ruinele supremaţiei militare și poli- 
tice a Ruşilor în Orient. Din roman- 
tism şi din interes comercial, câte- 
va Puteri ale. Europei centrale şi 
apusene au stărimat pentru moment 
tirania ipocrită a Ruşilor asupra 
lumii turceşti. Puterea sfărîmată s'a 
refăcut, dar până atunci, câtă vreme 
dușmanul nostru secular îşi refăcea 
forțele stoarse, noi ne-am putut or- 
ganisa. 

In opera aceasta de organisare 
am fost ajutați de Franța lui Napo- 
leon al III-lea în rîndul întăiu. Prin- 
cipalul pas către organisare, unirea 

țărilor, căutau să-l împiedece Turcia 
şi Austria, înșelându-se poate și una 
şi alta asupra adevăratelor lor inte- 
rese. Turcia şi Austria fiind de o parte, 
Rusia nu putea de cît să fie de 
cealaltă. Vor fi simţit, de altmin- 
trelea, o bucurie răutăcioasă deose- 
bită, Ruşii, văzînd că silințele Eu- 
ropei în folosul Turciei se terminau 
prin desfacerea aproape totală a 
principatelor de Imperiul otoman, şi 
diplomaţia "Țarului prinse cu grăbire 
prilejul de a tace năcazuri acelei 
vechi rivale care era Austria, Austria, 
nerecunoscătoare, salvată de Ruși 
la 1848 pentru a face, în timpul 
r&sboiului Crimeii, poliția europeană 
a Moldovei și Munteniei, ocupată de 
dînsa cu intenții foarte eterodoxe! 

Nu de dragul nostru deci spri- 
jinia Unirea Rusia; o făcea numai 
în ciuda altora, păstrind pentru vii- 
tor vechiul program al anexării. 

Dar d-lui Dame îi ajunge forma. 
Ruşii aprobau Unirea : ce eveniment 
fericit! D-sa nu mai are nici-o o- 
biecţie de făcut contra acestui mare 
progres al poporului pe care-l iu- 
beşte. 

Pe urmă—şi cu aceasta se împacă 
şi cealaltă slăbiciune a d-lui Dame 

—, Unirea au făcut-o toți aproape. 
Nici un partid n'a fost contra ei, 
nici o grupare onestă şi însuflețită 
de vre un ideal, — aşa era de evi- 
dent cîştigul pentru neamul întreg. 
Revoluția de la 1848 e aprobată de 
unul din partidele noastre, care se 
mîndreşte cu dînsa ; ea e privită cu 
oare-care aversiune de cellalt partid, 
pentru că în istoria convențională se 
credecăeln’aparticipatla dînsa.A colo, 
mulțumită acelui curios sentiment 
pe care-l semnalam, acolo d. Dame 
nu e mulțumit. Dincoace, nimeni nu 
protestă, şi d-sa aprobă. Rusia 
învoiește, şi zelul d-sale se ridică 
până la un sentiment pe care la alt 
scriitor l-am putea califica de en- 
tusiasm. 

Dar obiecţii am şi pentru această 
parte mai bună.  Aprobând Unirea 
numai pentru că n'o combate Rusia 
şi pentru că nu supără pe unul din 
partidele noastre, înțelegem cum o 
va trata d. Dame. 

De emigraţi, de învinşii de la 1848, 
cari şi-au răscumpărat, prin munca 
lor patriotică și prin suferințele lor 
de înstrăinaţi, toate greșelile făcute 
în serviciul unei cause aşa de no- 
bile, de emigraţi şi de rolul lor, a- 

bia vorbeşte. Din cartea aceasta 
wam putea bănui ce au făcut Ion 
Ghica, Ion Maiorescu, N. Bălcescu, 
Eliade, Rosetti, Brătienii, în acei 
ani de nesiguranță, de speranță și 
de desilusii, pe cari nu i-au uitat 
în toată viața lor oamenii Revolu- 
ției, Cu aceştia — până vor deveni, 
peste puţin oameni de guvern și 
vor cădea ast-tel iarăşi supt jude- 
cata aspră a d-lui Frederic Dam6,— 
cu aceștia crede d-sa că a terminat, 
I-a osândit ca agitatori vanitoşi şi 
fără scrupul, ca pierzători ai patriei, 
ȘI. ajunge, 

Unirea s'a făcut deci nu prin noi, 
ci cu noi. Un capriciu al împrejură- 
rilor, combinaţii politice neprevăzute, 
și România a fost făcută. Românii 
de la 1859, Moldo-Valachii au ales, 
au vorbit, au intrigat, şi atâta, 
Dacă, dintr'un sentiment de disere- 
ție — pe care iarăși nu-l înțelegem, 
d-sa tace aproape asupra duşmani- 
lor Unirii, d. Dame găseşte abia cu- 
vinte pentru luptătorii patriotici cari 
au făcut-o posibilă. 

Căci, pentru d-sa, istoria Unirii 
e simplă: încă o: pomană ! Și nu ea- 
devărat, nu e adevărat! | 





IV 


O periodă nouă se chiamă: prin- 
-cipele străin. Iarăşi o împărțire foarte 
rea. La dreptul vorbind, „principele 
străin“ era numai un ideal politic: 
odată acest ideal realisat, în frun- 
tea României nu era un „principe 
străin“, ci un Domn român. Origi- 
nea acestui Domn român nu îndrep- 
tățeşte pe nimeni să intituleze o pe- 
riodă din istoria contemporană a 
României perioda „principelui străin“. 
Sună aşa de curios! Pare că ar fi 
vorba iarăși de o stăpânire din afară, 
de o tutelă și un protectorat. 

Şi tot aşa de curios e că perioda 
:se oprește la 1877. Dar de la 1877 
înainte avem pe acelaşi principe ca 
și înainte. Pare că ar da să se în- 
țeleagă d. Dame — şi evident că in- 
tenția d-sale n'a fost și nu putea 
să fie aceasta — că principele Carol 
a păstrat până la răsboiu sentimente 
şi aspirații care nu erau sentimen- 
tele și aspirațiile Românilor. 


* 
* * 


In realitate, supt toate raporturile, 
epoca de la 1866 la 1877 are un 
caracter particular. Caracterul acesta 
trebuia însă să-l găsească, să'l sem- 

naleze și să'l lămurească autorul is-- 
toriei contemporane, celei d'întâiu is- 
torii contemporane a Statului nostru. 

In acest răstimp situația noastră 
internațională era aceia de vasali, 
de tributari ai Porții. Principele 
Carol căuta, în adevăr, pentru dem-- 
nitatea lui şi a noastră, să facă a- 
ceastă vasalitate cât se poate mai 
puţin reală. Dar e totuşi un fapt; 
că eram pentru Europa o „parte in- 
tegrantă a imperiului otoman“, pe 
care, în puterea unor îndatoriri in-- 
ternaţionale, o guverna un principe 
creştin, în forme autonome foarte 
largi. 

Aceasta e deosebirea care se vede, 
fără să fie nevoe de pătrundere is- 
torică, Sunt şi altele însă, pe care: 
d. Dame nu le-a observat, fiind-că 
acea pătrundere istorică era de nevoie.. 
Ca viaţă politică interioară, epoca 
de care ne ocupăm se distinge prin 
reînceperea supt principele noua în- 
vierșunatei lupte politice pe care 
principele vechiu, Cuza, trebuise s'o 
întrerupă  printr'o măsură ilegală, 
prin lovitura de Stat din 1864. Par- 
tidele, nerăzimate pe interese pu- 
ternice şi legitime, care ne ţineau 
în loc prin rivalitatea lor sgomo- 





"toasă și făcătoare de r&u, — parti- 
dele acelea, lovite de alesul din 
1859, se coalisase, — fie-care „om 


-de Stat“ venind cu clientela sa. Al- 
cătuise ast-fel o legiune de flămînzi 
:ai puterii şi ai traiului, de despera- 
dos ambiţioși, cari erau susținuți în 
lupta lor de indignarea publică în 
potriva vieţii lipsite de ori-ce mora- 
litate, sau reținere măcar, a Dom- 
mului. Acești coalisaţi, foşti şi vii- 
“tori duşmani între sine, câştigară 
biruința pe calea discutabilă a com- 
plotului militar. 

Constituţia din 1866 fu făcută 
pentru partide întâiu; pentru ţară, 
pe urmă. Viaţa publică devenia o 
:arenă pentru poftele de dominație 
-şi de câştig. Tronul era insultat şi 
țara lăsată în părăsire, în vechia pă- 
'răsire cu care era deprinsă, Carac- 
“terele se înăspreau, ideile deveniau 
şi mai contuse, conștiința oamenilor 
politici se înegura de interesul mo- 
mentului. Praful orbitor al acestor 
lupte fără sens pentu naţiune îm- 
piedeca pe cei mai buni, pe cei mai 
curaţi dintre dînşii de a mai vedea 
-depărtatele ideale şi acel steag unic 
supt cutele căruia trebuie să luptăm 
«cu toţii. 

După 1877, un om a resumat din: 
ce în ce mai mult aspirațiile şi ne- 
voile țării sale. Acel om, cum vom ve- 
dea, fără să aibă reunite în el 
calitățile superioare ale rivalilor săi, 
a putut face binele pe care aceştia. 
nu l-ar fi îndeplinit. A tost un car- 
mistițiu al lui Dumnezeu» în lupte- 
le partidelor romîne, spre gloria 
acelui care l-a proclamat și spre- 
tolosul patriei. 

Ton Brătianu, lepădîndu-se de ideo- 
logia lui Rosetii, devenia ast-fel o- 
mul realității. Și pe o basă de rea- 
litate, de adevăr, de bun simț şi de- 
seriositate se făcea, de un grup de- 
tineri din Iaşi, o revoluţie culturală :- 
revoluția „Junimii“. Beția de cuvinte 
fu sacrificată, în același timp, în po-- 
litică şi literatură, şi o eră de reforme: 
spornice începu după închiderea vre- 
melnică a erei de fantasmagorii ro-- 
mantice. 

Aceste lucruri au fost, aceste lu-- 
cruri se cuvenia să fie văzute şi: 
spuse. 

Acum ce face d. Dam6? 

In loc să vadă o situaţie generală: 
de învierşunare, de desorientare, de- 
care erau vinovați cu toții sau cu 
toţii nevinovaţi—după cum e deprins. 

cine-va să explice lucrurile mai larg 
sau mai îngust, — în loc să deie o 
o caracterisare explicată, d. Damé 
face procese şi distribuie coroane. 
Oamenii politici români ai timpului 
aveau aceiași direcție, întrebuințau 
aceleaşi arme și vorbiau aceiaşi limbă. 
D-lui Dame i se pare totuși că oile 
se pot despărţi de capre, şi începe 
alegerea. 

Ti plac d-sale persoane? Sunt, de 
sigur, oameni simpatici chiar şi în 
răul pe care-l fac şi sunt alții pe 
cari meritele lor reale nu-i împiedică 
de a fi antipatici. Aceasta e îndrep- 
tarea d-lui Dame, mare judecător al 
istoriei contemporane a poporului 
nostru ? 

Nu, e o alta. D-sa își închipuie— 
de şi menționează necontenit lucruri 
contrare acestei păreri, — își închi- 
puie, zic, că existau pe atunci la noi 
două partide: un partid liberal și 
unul conservator. Cel dWintâiu ar fi 
fost alcătuit din oameni fără serio- 
sitate, fără sentimente morale, din 
„Roşii“ egoişti şi profanatori. Cel- 
lalt ar fi cuprins pe oamenii cum- 
pătaţi, pe patrioţii modeşti, pe cunos- 
cătorii condiţiilor reale ale trecutului 
țării. Că toţi avuse aceiași educație, 

că toţi dusese aceiași viață politică, 
de așa ceva nu vrea să ştie d. Dame. 

Consecvent cu sistemul său, d-sa 
se pierde veşnic în explicaţii silite, 
falsificând spiritul istoriei, pe care 
pretinde că o povesteşte. Acelaşi 
scriitor care recunoaşte apatia po- 
litică a imensei majorității din popu- 
laţia, ţerii, afirmă că „liberalii“ (cari 
nu erau de loc organisaţi, cum crede 
d-sa) „aveau foarte puţini partisani 
afară din Bucureşti şi câteva orașe 
muntene şi waveau de loc parti- 
sani în Moldova“. După aceasta te 
întrebi fără voie de ce Lascar Oa- 
targiu mai avea nevoie să conducă 
„cu vigoare“ alegerile în 1866 (p. 
170). Acelaşi istoric care își expri- 
mă admirația pentru caracterul ho- 
tărît şi demn al principelui Carol, 
pretinde că liberalii erau ținuți la 
putere de frică: „Credea fără în- 
doială, că Roşii vor fi mai puţin pe- 
riculoşi la guvern de cât în oposi- 
ție“ (p. 180). 

În 1871 se întâmplă deplorabilul 
scandal de la banchetul coloniei 
germane. Ministeriul era un minis- 
teriu „liberal“. Purtarea sa era în a- 
ceastă împrejurare o purtare foarte 
slabă. Cei ce doriau să insulte pe 

Germanii învingători erau tot acea 
infimă minoritate care avea în țară 
„idei politice“. Agitaţia aceasta su- 
perficială nu era de temut; se im- 
punea o represiune aspră şi ime- 
diată a scandalagiilor cari aveau 
două patrii. 

Ascultaţi-l acuma pe d. Dame. 
Fără îndoială, ministeriul avea da- 
torii pe care nu le-a îndeplinit, 
dar... „pasiunile erau ațițate contra 
Suveranului“, cabinetul prusian se 
purta brutal cu România într'o ches- 
tie de bani, populația avea simpatii 
pentru Franța și „îmbrăcase doliul 
după încheiarea unei păci care lua 
națiunii-surori două provincii“. Aşa 
în cât... se explică. 

Liberalii nu erau deci tocmai vi- 
novaţi, data aceasta. Dar aceasta 
nu împedecă pe d. Dame de a se 
bucura ca un „de-ai noștri“ de pe 
vremea aceia de venirea la putere 
a partidului... său. In treacăt, face 
puțină morală principelui însuși. „Cu- 
za, pentru că nu se răzimase sincer 
şi fără reservă pe partidul conser- 
vator, principele Carol, pentru că 
depărtase sistematic acest partid de 
la afaceri, ajunsese la același re- 
sultat“ (p. 230). Dar, de vreme ce 


principele se pocăieşte, d. Dame 
iartă, 

De acum înainte, criticile sau în- 
cheiat sau ele se întorc, ca la ori-ce 
scriitor independent, contra opoziţiei. 
Lascar Catargiu învinge în alegeri 
oprind numai pe adversarii săi de 
„a tulbura ordinea“ şi, din parte-i, 
„respectând legile“. Guvernând mai 
mult de cât ori-cine înaintea lui, el 
salvează situația financiară, resta- 
bileşte ordinea, europenisează (aşa zice 
d. Dame) administraţia, organisează 
armata, inspiră încredere Puterilor 
garante, sfarmă aproape legăturile 
cu Poarta (p.253). Şi, în acest timp, 
liberalii umblă după afaceri şi tac 
oposiţia antidinastică, pe care... toate 
partidele o făceau atunci. 

D. Dame plânge deci căderea mi- 
nisteriului conservator. Dintre acei 
cari lucrează la căderea lui, d-sa 
găseşte scuse numai pentru acele 
persoane, care ne guvernează astăzi, 
ca pentru d. Fleva, al cărui gen i- 
mutabil de elocvenţă e scusat—scusă 
efemeră ! — prin „tinereță“ (p. 256)... 

Cine ar putea contesta că acest 
„lung ministeriu“ român a adus reale 
și mari foloase? Cine ar putea con- 
testa iarăși că a făcut mari greșeli, 

pe urma cărora a căzut? Chiar oa- 
menii politici de astăzi ar putea 
judeca acele timpuri cu nepărtenire : 
partidele de atunci nau nici o le- 
gătură cu partidele de astăzi de cît 
a numelui. Tradiţia e sfărmată între- 
1875 şi 1900, şi aceiaşi oameni ser- 
vesc astăzi alte cause și lucrează în 
alt spirit. 

Atunci de ce un străin, d. Dame, 
să se încălzească pentru luptele po- 
litice trecute cu o căldură pe care 
n'am scusa-o la un luptător de atunci? 
De ce nu urmează exemplul d-lui 
Maiorescu, un ministru de pe acel 
timp totuşi, care vede lucrurile a- 
proape împarţial, în ori-ce cas cu 
cât mai larg şi mai uman ? D. Dame 
urmează doar de aproape pe d. 
Maiorescu), iea de la d-sa toate ci- 
taţiile din broşuri politice și ziare, 
pe care își dă înfăţişarea că le-ar 
cunoaște prin sine. Dar a copiă e 
mai uşor de cât a înţelege. 


y 


Perioda intitulată „ Principele 
străin“ se termină pentru d. Damé 








1) Prefețele la «Discursuri parlamen- 
tare». 


44 


la 1877, şi de aici se deschide pen- 
tru d-sa o nouă împărțire a istoriei 
României contemporane: „Indepen- 
-denţa“. D. Dame duce cartea a IV-a, 
„Independenţa“, până la proclamarea 
Regatului. Ar resulta că indepen- 
dența României încetează în momen- 
tul cînd principele Carol se încoro- 
nează cu coroana regală sau că lup- 
tele pentru dobândirea independen- 
tei încep la 1877 şi se sfirşesc la 
1881. Dar să trecem asupra acestei 
divisiuni, tot asa de greşită ca şi 
toate cele-l'alte. 

Să vedem ce zice în acest cadru 
x&u ales istoricul României contem- 
porane. 

Intâiu, d. Dame caută să ni ex- 
plice războiul, vorbindu-ni de tul- 
burările provocate de Ruşi în pe- 
ninsula balcanică. Intre luptătorii 
contra regimului turcesc vedem gi 
pe Herţegovineni, cari luptă „dans 
la vallée de la Nareinte“. Pentru 
cetitorii cari war ști geografia mai 
bine de cât d. Dame — și se poate 
să fie—, observ că în toată Herțe- 
govina nu există un rîu cu acest 
nume, dar există un rîu, un foarte 
important rîu, care se chiamă Na- 
renta. Aceasta în treacăt. 

Căci ceia ce ne interesează nu 
sunt greşelile de fapte, nici chiar 
lipsurile de informaţie din cartea 
d-lui Dame, ci falșificările spirıtu- 
lui istoriei povestite, nedreptăţile şi 
actele de părtenire. 

_ Partidul conservator era în 1877 
fără încredere în foloasele unui răz- 
boiu. In această apreciare a împre- 
jurărilor nu trebuie văzută câtuşi 
de puțin o lipsă de patriotism. Tot 
poporul romănesc conștient era în- 
suflețit de aceleaşi ideale, dar, cum 
era natural, nu toți se înțelegeau 
asupra căilor pe care aceste idea- 
luri se puteau realisa. 

Personalităţile conducătoare ale 
partidului conservator aveau deci, 
fără a li se putea pune la îndoială 
patriotismul, altă părere decât prin- 
cipele și ministeriul său în privința 
rolului pe care România trebuia să-b 
ieie în noul războiu dintre Ruşi și 
Turci. E adevărat că în polemica 
fără măsură și fără onestitate pe 
care, miînați din urmă de clientele 
fămînde, o duc oamenii politici ro- 
mîni, partidul lui Lascar Catargiu 
a tost condamnat în cuvinte aspre 
pentru atitudinea sa în împrejurările 
de la 1877. Și e iarăși adevărat că, 

“precum unul din partidele românești 
nu uită să se laude zilnic cu orga- 
nisarea finanțelor Statului, cu sal- 
varea dinastiei, celalalt susține că a 


făcut — fireşte în potriva duşma- 
nilor săi de idei — Independența şi 
Regatul. 


Un istorie care-şi respectă che- 
marea nu repetă asemenea cuvinte 
de ordine ale luptei dintre partide, 
grupuri sau personalități politice. 
El domină prin imparţialitatea și 
onestitatea sa zgomotul efemer al 
«certelor pentru putere. 

Dar d. Dame îmi pare din ce în 
ce mai mult că nu e un istoric. 
Avocat al unui partid, d-sa se crede 
îndatorit a combate legendele ca- 
lomnioase prin sofisme şi legende 
calomnioase, împrumutate din ace- 
iaşi condamnabilă prosă a gazetelor 
interesate. 

Pentru a scusa pe conservatori în 
afacerea războiului — şi ei n'aveau 
nevoe de scusă — d. Dame ni a- 
firmă, fără să observe ce sens reiese 
din afirmația sa, că-i era ușor prin- 
cipelui să facă rězboiul cu ori-ce 
risc, dar nu tot; așa era -şi pentru 
conservatori. „In această luptă prin- 
-cipele nu-şi juca de cât; coroana, pe 

când oamenii de Stat români pe 
cari ar fi voit să şi-i asocieze, tre- 
buiau să-și spue că jucau soarta 
țerii lor. Adecă, principelui Carol 
nu-i păsa atâta de resultatul r&u al 
întreprinderii, fiind-că doar nu era... 
țara lui. De sigur că nu; era ţara 
d-lui Dame. Se şi vede din cartea 
pe care acest compatriot al nostru. 
a scris-o. 

Deci fără vina lor, pentru că pa- 
triotismul îi opria de a lua asupră-şi 
răspunderea unei aventuri, conser- 
vatorii cad. Și, dându-li drumul, d. 
Dame arată prin ce se deosibesc 
conservatorii de adversarii lor : prin 
concepţia unei evoluții încete și si- 
gure a ţării. Trăiți în vechea stare 
de lucruri, ei îşi puteau da mai bine 
seamă de cele câștigate şi puteau fi 
mai ușor mulțumiți cu dînsele. De 
alt-tel, ei câștigase independenţa de 
fapt, încheind tratate de comerţ. 
Soarta va da ce mai r&mâne. 

Acestea, bine înțeles, le credeau 
conservatorii, și d. Dam6 nu-și însu- 
şeşte toate părerile lor. Căci alt-fel 
— aşa de mult greşiau conservatorii 
gândind ce serie d. Dam6 — ar tre- 
bui să credem că exista o deosebire 
de program între politicianii români 

de pe acea vreme, că toţi conserva- 
torii erau bătrâni şi toţi liberalii ti- 
neri, că independența unui popor stă 
mai ales în dreptul de a face tra- 
tate de comerţ, că, în fine, meritul 
principelui Carol, care a voit și a 
tăcut războiul, pe care țara și prin- 
cipele l-au cîştigat, că acest merit, 
zic, se reduce la mai nimic. Poate 
lucruri care sunt mari greșeli sau 
strașnice falsificații ale adevărului. 

Pentru a guverna, pentru a-şi face 
un „partid puternic“ — cel de înain- 
tea lui 1877 era, se vede, slab, 
Rosetti şi Brătianu se aruncă bucu- 
roşi în aventură. „Erau doritori de 
a lua din nou puterea, şi era sigur 
că vor primi cu entusiasm să se facă 
inaintea ţerii promotorii unui mare 
act național“. Aflăm ast-iel că pa- 
triotismul lui Rosetti și Brătianu nu 
cra un patriotism real, ci o impro- 
visație de șarlatani. Consimţiau... să-și 
vadă cu ochii visul visurilor lor, 
pentru a-şi face gusturile şi a re- 
cruta clienți (pe cari conservatorii 
nu-i aveau). 

Principele complotează cu liberalii 
pentru a-i aduce la cârmă. El «gră- 
beşte câderea ministeriului conser- 
vator, și Rosetti“... ajută și el. Dacă, 

în alegeri, guvernul face presiuni, 
oposiţia lucrează cu arma Creditu- 
lui-funciar rural, „care nu e mai 
slabă“. Principele, promițând alegeri 
libere, congediază pe conservatori, 
„căci toată lumea știe în România 
ce înseamnă o ast-fel de făgăduială“. 
Era natural deci ca Lascar Catargiu 
să-şi vadă în Senat majoritatea a- 
proape distrusă prin efectul promi- 
siunii princiare şi să fie silit a se 
retrage. 

Pentru țară era un bine, dar în 
sensul acela că se aruncase pâne în 
gura cînilor. „Când oposiţia, îngri- 
jită cu locuri bune, nu mai denunță 
pericolele ce amenințau patria şi nu 
mai insultă pe principele german..., 
liniștea se restabili“. 

Conspiratorii isbutise; oamenii 
cumpăniți, banii şi sincerii patrioți 
căzuse victime ale complotului urzit 
de principe cu Brătianu și Rosetti. 
Acești doi din urmă puteau începe 
războiul, această „mare aventură“ 
(«grande aventure» ; p. 272). 

Așa vede d. Dame istoria inte- 
rioară a României în ajunul răz- 
boiului. Renunţăm la ori-ce comen- 
tarii; citațiile din prosa d-lui Dame 
vorbesc singure. In Apus, așa ceva 

se pare că se numeşte istorie. La 
noi, în barbaria noastră, nu-i putem 
acorda acest nume. 

Războiul, aventura principelui și a 
ministeriului său, ieşi bine. Invin- 
serăm şi ajutarăm pe. alţii să în- 
vingă. Resultatul a fost că ni sa 
luat Basarabia, aruncându-ni-se în 
schimb o Dobroge rîvnită de alții și 
tără mijloace de apărare. Spre'a 
face insulta mai arzătoare pentru a- 
liaţii despoiaţi, — Sîrbilor, mai mult 
învinşi, li sa dat pămînt din Tur- 
cia și li s'a recunoscut independența 
fără condiții şi fără. umilință, iar 
Grecilor, cari demonstrase la hotare, 
li s'a dat ca răsplată o frumoasă 
provincie. 

Ce zice d. Dame de această... răs- 
plată ? 

Data aceasta, mustrările sale se 
adresează tuturor acelor cari au 
stingherit pe Ruși, i-au iritat, i-au 
pus într'o situaţie falșă, care sămăna 
cu nerecunoştința, fără ca Ruşii să 
fie de vină (p. 304). Datoria prin- 
cipelui şi a guvernului, cari știau 
toate planurile rusești cu mult îna- 
intea războiului, era să facă un tirg 
smerit şi profitabil. Basarabia avea 
atâția chilometir pătrați şi atâția lo- 

cuitori; să se fi cerut mai mult. Ru- 
şii ar fi fost încîntați că au găsit un 
atît de... murdar popor, şi noi am 
fi ieşit cu un profit mai mare în Bul- 
garia. Că nu e bine, când dreptu- 
rile unui popor sunt încălcate, ca 
el să-și caute compensație în pa- 
guba altui popor asuprit, că mări- 
rea durabilă a unui Stat nu se ra- 
zimă pe ori-ce aglomerație de oa- 
meni și pe ori-ce întindere de pă- 
mînt, că un Romîn basarabean e 
pentru noi de o mie de ori mai 
scump de cât un Tătar, un Lipo- 
vean anexat sau... un străin natura- 
lisat, că supt acel pămînt al Basa- 
rabiei de jos zac sfinte oase de lup- 
tători ai lui Mircea-cel-Mare, Vlad 
Tepeş şi Ștefan, — ce ştie d. Dame 
de așa ceva! Căun popor, mai mult 
de cât un individ chiar, trebuie să aibă 
obraz şi că este o demnitate pen- 
tru care nu poate exista o compen- 
sație teritorială,—ce vrea să ştie d. 
Dame de aşa ceva! 

D-sa ni vorbeşte de Victor Ema- 
nuel și Cavour cari au plătit cu 
Savoia neitaliană şi Nizza unitatea 
națională ! 

Să ni ajute cineva să luăm ce e 
al nostru de peste munţi, de peste 

Prut, de peste granița Bucovinei,— 
şi am face, cum au făcut Italienii 
față de Napoleon al III-lea : i-am da 
partea cea mai puțin românească din 
România, i-am da Dobrogea. Dar 
pentru a cere sacrificii de felul Ba- 
sarabiei n'ajungea compensația ridi- 
culă a provinciei transdanubiene, unde, 
daca este ceva astăzi, e tăcut pe 
vremea noastră, 

Şi, servind inexplicabilele sale uri 
de partid, d. Dame nu se sfieşte de 
a face din Brătianu un fel dë vîn- 
zător al Basarabiei. Nu doresc celui 
mai nenorocit dintre oameni inima, 
pe care o avea un ministru român 
în acele timpuri! 

Crud și naiv, în acelaşi timp, 
Dame se întreabă de ce Brătianu 
nu silia la explicaţii pe diplomaţii 
ruși. Fiind-că se îngrozia la gândul 
teribilului răspuns,fiin d-că—și d. Dame 
ajunge, într'un loc, să o înțeleagă—, 
fiind-că nădăjduia să îmbuneze prin 
servicii inimile perverse, să dea pu- 
tința ruşinii obrazurilor căptușite ale 
diplomaților. Dar sant lucruri care 
se simt mai ușor de cât se dovedesc. 

Și acum să mîntuim cu un inter- 
mezzo comic. 

Ştie cetitorul de ce avem atâția 
Evrei în țară ? 

Unii ar putea crede că suntem pe- 
depsiți ast-fel pentru incapacitatea 
noastră economică, alții ar putea 
susținea că incapacitatea noastră eco- 
nomică a fost întărită de invasie, — 
şi ar avea dreptate şi unii și alții. 
Dar nimeni ca d. Dame, care e mult 
mai complicat. Deci, cetitorule, la 
1840 s'a deschis Marea Neagră (fe- 
rească Dumnezeu !), noi am devenit 
un popor bogat (ba bogat tusesem, 
acuma deveniam un popor cheltuitor). 
Pe urmă, sau dezrobit Țiganii, şi a 
tost nevoe de un alt popor care să-i 
înlocuiască în fabricarea obiectelor 
industriale de nevoie. 

Sunt redus să nu pot expune după 
toate regulele artei. Cum ? Tiganii |... 
Dar câţi dintre locuitorii ţării aveau 
Tigani? Şi Tiganii dezrobiți nu s'au 
făcut doar de azi până mîni amba- 
sadori plenipotenţiari ! Şi munca ți- 
gănească liberă n'a putut ruina pe 
boieri, silindu-i să se amaneteze la 
Evrei. Și iarăși munca țigănească tot 
trebue să fi fost mai ieftenă — vě 
gândiţi, când vedeau bieţii noi „ce- 
tăţeni“ coloarea unui irmilie !— decît 
cea evreiască, Ce rost au Tiganii? 

Conclusia e că „s'a produs o aspi- 
rație spre Galiția“, o „aspirație“ ne- 
cesară. Odată ce Tiganii guvernau 
principatele, cine să facă industrie? 
Evreii poloni, cari veniră şi acolo 
unde nu se cunoşteau de cât „Evrei 
portughezi şi germani“(sic). 

Dar comerţul? Il aveau întîiu Ar- 

menii. Unde erau mai mulți Ar- 
menii — cari se pare că erau sute 
de mii! —, acolo veniră Evreii. ?! 
Da, pentru că Armenii se „roma- 
nisase“ şi Evreii fusese goniți de la... 
țară. Dar principala causă e alta : 
„Armeanul“, ni spune grav d. Dame, 
„are puţini copii și moare iute de 
oftică. Mai ales, adăugăm noi, de 
pe la 1840, când sa deschis Marea, 
Neagră. Efecte deletere şi anti-pro- 
lifice ale acestui eveniment naval! 


VI 


Răzimat pe fericita încredere ce 
are în imparțialitatea sa, d. Damé 
nu se sfieşte a merge până la ulti- 
mele evenimente, pe cari le-am vě- 
zut abia petrecîndu-se. Terenul a- 
cesta poate fi lunecos pentru alții, 
pentru aceia cari au interese ames- 
tecate în luptele partidelor politice 

româneşti; pasul d-sale nu poate fi 
decât sigur şi în aceste primejdi- 
oase regiuni de studiu. Judecata su- 
perioară, definitivă a viitorului se în- 
trevede din aprecierile acestui străin 
simpatie nouă prin simpatiile desin- 
teresate pe care le are pentru noi, 
pentru noi toți. 

Pentru un altul ar mai fi o greu- 
tate, afară de aceia foarte însem- 
nată a judecății unor fapte încon- 
jurate încă de pasiunile ce le-au 
produs. Ar mai fi greutatea infor- 
maţiei. De unde să dobîndeşti lă- 
muriri suficiente, cît de puţin sufi- 
ciente asupra acestui trecut, care a 
tost presentul de ieri? Din ziare? 
Dar adevărul nu stă tot-dea-una la 
mijloc între două minciuni și cu cât 
mai puțin el poate fi identificat cu 
una din acele exagerări interesate! 
Din actele oficiale 2 Dar ele dau nu- 
mai scheletul naraţiunei! Din me- 
morii, din corespondențe de Stat ? 
Dar acestea devin cunoscute cine 
ştie cînd! 

Deci cine scrie o istorie așa de 
apropiată de timpul său, trebuie să 
fie foarte prudent în alcătuirea ei, 
trebuie să aleagă în mulțimea ne. 
măsurată a faptelor de toate mă- 

rimile numai acele fapte principale, 
care pot fi presintate fără primejdie 
în liniile lor generale. Iar, cât pri- 
veşte apreciarea oamenilor politici 
şi a partidelor, un istoric contem- 
poran, care se riscă până aici, tre- 
buie să se pronunțe cu măsură și 
cu reservă. 

Aceste scrupule nu le are d. Fré- 
déric Dame. D-sa spune cu îndrăs- 
neala omului bine informat, apre- 
ciatorului desinteresat și cugetăto- 
rului politic puternic, tot ce voiţi 
asupra istoriei ultimelor decenii. Tot 
atinge, tot dezleagă, tot cântărește. 

Și resultatul acestei invasii a cu- 
ragiosului istoric francez pe câmpul 
de. “luptă puţin curat al partidelor 
noastre?  Resultatul, — iată-l. Ti 
tace onoare. 

D. Dame e convins şi de aici îna- 
inte că există în România două par- 
tide legitime, bine separate unul de 
altul: partidul conservator şi parti- 
dul liberal (le pun în ordinea alfa- 
betică). Unul, cel dintâiu, e un 
partid de ordine, un partid de reforme 
cinstite, serioase şi durabile, un par- 
tid respectuos faţă de dinastie. De 
cîte ori apare acest partid —întreg, 
cu şeful seu, în trinturi, în împestri- 

ături, — el vine să salveze tronul 
şi țara. El rezbună moralitatea pu- 
blică insultată, el trezeşte conștiința 
adormită a poporului, el apără cau- 
zele mari, el face să fluture în aerul 
pur al idealului drapelul patriei ter- 
felit de adversari. E adevăratul par- 
tid liberal, de şi nu se împăunează 
cu numele; e adevăratul partid pro- 
gresist (p. 405). Nimic rău nu se 
poate face de acest minunat partid, 
sau — dacă se face — e ca istoricii 
lipsiți de interes şi de pasiune să 
uite acel rău, trecător şi fără impor- 
tanță. La acest partid cu respect 
pentru inteligență, cultură şi morali- 
tate aleargă, ca spre o lumină dum- 
nezeiască, toți apărătorii causelor 
generoase, cari rătăcise întâiu pe 
drumuri falşe. Păcatele neofiților a- 
cestui partid purificator se evapo- 
rează la facerea jurămîntului de cre- 
dință către patrie şi ideal: cutare 
agitator vanitos, pe care nu mě în- 
doiesc că istoria nu-l va judeca ad- 
mirativ, devine un generos „tribun 
popular“, cutare ziarist pasionat; care 
săpa temeliile vieții noastre de Stat 
pentru ca să adune în jurul său pe 
desorientaţi și pe naivi devine, chiar 
cînd loviturile sale ating coroana 

intangibilă pentru ori-ce bun pa- 
triot, — devine un „polemist de ta- 
lent“, cutare desertori urmăriți în 
acțiunea lor de apetituri se prefac 
în sinceri convertiți ai unui crez po- 
litie superior. 

Și, de cea-laltă parte, supt Bră- 
tianu, supt succesorii lui o masă in- 
formă de ambițioşi fără busolă, că- 
rora le lipseşte generositatea „tri- 
bunilor“, o aglomerație de ventri- 
potenți sau de vinători de câştiguri 
ilicite, cari nu se pot ridica până la 
înălţimea idealiştilor „convertiți“, sau 
„raliați“, o colectivitate pestriță şi re- 
pulsivă. Pe cît cei d’'intâiu lucrează 
la lumina zilei, într’o concordie ad- 
mirabilă, pe atîta aceştia se furi- 
şează pe drumuri vegre de cîrtiță, 
săpând unul în potriva altuia labi- 
rinturi de spionagiu și de intrigă. 
Cei-lalți respectă ori-când dinastia, 
primesc în pieptul lor loviturile ce se 
îndreaptă de nemernici asupra tro- 
nului; aceștia descopăär persoana re- 
gelui la guvern şi o atacă în opo- 
siție, pe rînd fricoși și profanatori. 
Tot aceștia, liberalii, nu fac nimic 
alt de cît să vîneze puterea sau s'o 
stoarcă pentru folosul lor egoist ; 
cîtă deosebire de cealaltă parte! 

Pavăza patriei e partidul conserva- 
tor; liberalii ? ei vînd Dunărea, vînd 
Prutul, Siretul, Dîmboviţa, şi toate 
celelalte rîuri navigabile şi nenavi- 
gabile. 

Adevtrul e cu totul altul și ar fi 
regretabil dacă, în cîtă vreme a stat 
d. Dame pe la noi, nu şi-ar fi dat 
seamă de dînsul, — căci n'am drep- 
tul să bănuesc pe nimeni de inco- 
rectitudine personală. Adevărul e 
acesta. 

Unirea, Independenţa, Regatul au 
fost tapte mari, pe care nici o dată 
nu le putem sărbători în de ajuns. 
Dar un fapt tot aşa de mare rămîne 
să fie îndeplinit, ca să ne putem des- 
volta, ca să putem fi liniștiți şi 
prosperi, — ca să trăim. Mai e o ti- 
ranie care ne apasă, o teribilă tira- 
nie, care ne duce la ruina morală și 
materială, care pregăteşte pentru e- 
poca talimentului financiar, a robirii 
politice față de străinul care va bine- 
voi să ne cumpere, pentru distruge- 
rea totală a presentului și acoperirea 
de rușine a trecutului,— pregăteşte, 
zic, generaţii leneşe, decăzute, igno- 
rante. Tiranul nu mai e acum străi-- 
nul, ci se găsește printre noi: e acea 
asociație răufăcătoare de clientele 

politice care împiedecă acţiunea oa- 
menilor politici luminaţi, patrioți şi 
«capabili, ce se mai găsesc printre noi; 
-e acea leotă infamă de exploatatori 
cari, neavînd nici o meserie sau ne- 
făcînd meseria lor, se hrănesc din 
prada ţerii sau urlă discordant înde- 
părtaţi de la dînsa. Această oligarhie, 
alcătuită din câteva mii de orășeni 
fără suflet și fără conștiință, din 
drojdia neamurilor amestecate ale 
Orientului, — această oligarhie ne 
ruinează și ne nscinstește. Pentru ca 
toate poftele cele mai puţin motivate 
să fie pe deplin satistăcute, pentru 
ca toate ambițiile nejustificate să se 
răsfeţe, pentru ca toate nepriceperile 
să iasă la lumină, — pentru a între- 
ținea această odioasă cohortă de 
trîntori, se risipește în zadar munca, 
rău călăuzită și nesprijinită de nimeni, 
a unui popor întreg. 

De hatârul lor, pentru că ei fac 
şi desfac guvernele, oamenii de Stat 
nu pot guverna, chiar când consti- 
tuțional ei au puterea; de hatârul 
lor, pentru ca bandele să nu turbe 
de foame, ori-ce activitate consec- 
ventă, îndelungată, roditoare e im- 
posibilă în viața noastră publică; de 
hatârul lor, pentru ca ei să fie în- 

grijiți în toate nevredniciile lor, — 
sîngele curat al neamului se împu- 
ținează, floarea noastră se ofileşte 
cei ce au stat o mie de ani pe a- 
cest pămînt, lucrîndu-l și apărîndu-l, 
miile de mii se sting în miserie şi 
în întunecimea minții. 

In formele actuale nimic bun nu 
se poatè face. E o înaltă datorie 
pentru cine o poate îndeplini ca ele- 
să fie sfărâmate. 

„Chiar cu riscul de a distruge rasa. 
Hloromânilor şi de a împuţina lite- 
ratura istorică română în limba fran- 
ceză 1). 





1) Pentru că o carte rea e un izvor ne” 
secat pentru critică, s'ar putea scrie cel 
puţin tot atâtea despre lipsurile din car- 
tea d-lui Dame. Sarcina şi-o va lua însă 
altul, dacă mai sunt oameni pe cari să-i 
miște nedreptatea în privința ţerii lor, cel 
puţin în măsura în care-i mișcă nedrep-- 
tatea față de sacra lor persoană. 





